Dragi učenci!

Kako hitro čas beži. Prvi teden pouka na daljavo se počasi zaključuje. Upam, da vam doma ni preveč dolgčas, predvsem pa upam, da se vam ne toži po šoli in učiteljih. =)

V nadaljevanju vas čaka delo za **petek**. Verjamem, da vam bo tudi tokrat šlo odlično od rok in boste naloge opravili kar se da hitro in pravilno.

Lep, predvsem pa brezskrben vikend vam želim. Ostanite zdravi.

Vaša učiteljica Barbara

**MATEMATIKA**

V učbeniku za matematiko reši celo stran 23. Rešitve nalog zapisuj v matematični zvezek. Ko končaš z reševanjem nalog, preveri njihovo pravilnost s pomočjo rešitev, ki jih najdeš na koncu učbenika.

**ŠPORT**

Pojdi ven. Najprej malo poteči, da se ogreješ. Nato naredi gimnastične vaje. Izberi si en rekvizit (lahko tudi več) in z njim malo potelovadi (npr. kolebnica, žoga, obroč).

**SLOVENŠČINA**

V prilogi se nahaja delovni list za slovenščino. Naloge prepiši v zvezek za jezik/slovnico in jih reši. Nato preveri naloge s pomočjo rešitev, ki jih najdeš v priponki.

**LIKOVNA UMETNOST**

Danes boš risal po opazovanju. Najprej si pripravi risalno podlago (bel A4 list, risalni list, košček kartona …) in svinčnik. Nato pojdi ven (pred hišo, na bližnji travnik, v gozd …). Izberi si stvar, ki jo boš narisal (klop, drevo, travnik, rastlino, hišo …). Poskusi jo narisati tako, da bo tvoja risba čim bolj podobna predmetu, ki si ga izbral. Ne pozabi, da s svinčnikom lahko tudi barvamo, senčimo, svetlimo, temnimo ... Ko končaš, risbo pospravi v šolsko mapo.